31999R1526
L 178/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1526/1999 НА КОМИСИЯТА
от 13 юли 1999 година
относно определяне на ограничения относно приемането на заявленията за износни лицензии в сектора на свинското месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1370/95 на Комисията от 16 юни 1995 г. относно определяне на подробни правила за прилагането на режима на износните лицензии в сектора на свинското месо (1), последно изменен от Регламент (ЕО) № 1719/98 (2), и по-специално член 3, параграф 4 от него,
(1)
като има предвид, че Регламент (ЕО) № 1370/95 предвижда специални мерки, когато заявленията за износните лицензии се отнасят за количества и/или разходи, които надвишават или има риск да надвишат обичайните търгувани количества, като се вземат предвид ограниченията, посочени в член 8, параграф 11 от Регламент (ЕИО) № 2777/75 на Съвета (3), последно изменен с Регламент (ЕО) № 2916/95 на Комисията (4), и/или съответните разходи през въпросния период;
(2)
като има предвид, че несигурността е характерна черта на пазара на определени продукти от свинско месо; като има предвид, че предстоящата промяна на приложимите възстановявания за тези продукти доведе до подаването на заявления за износни лицензии със спекулативна цел; като има предвид, че съществува опасност издаването на лицензиите за заявените количества от 5 до 9 и от 12 до 13 юли 1999 г. да доведе до превишаване на количествата, отговарящи на обичайния пласмент на въпросните продукти; като има предвид, че е необходимо да се отхвърлят заявленията, за които все още не са предоставени износни лицензии за въпросните продукти,
ПРИЕ НАСТОЯЩИЯ РЕГЛАМЕНТ:
Член 1
Не се удовлетворяват заявленията за лицензии за износ на свинско месо, подадени до 13 юли 1999 г. съгласно Регламент (ЕО) № 1370/95, по отношение на категории 1, 2 и 3 от приложение I към същия регламент, които би трябвало да бъдат издадени от 14 юли и от 21 юли 1999 г.
Член 2
Настоящият регламент влиза в сила на 14 юли 1999 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 юли 1999 година.